A Bizottság határozata

(1996. május 10.)

a 89/662/EGK irányelv, illetve a kórokozók tekintetében a 90/425/EGK irányelv A. mellékletének I. pontjában felsorolt külön közösségi szabályokban megállapított állat-egészségügyi és közegészségügyi követelmények hatálya alá nem tartozó termékek Közösségen belüli kereskedelmére és a Közösségbe történő behozatalára irányadó állat-egészségügyi és közegészségügyi követelmények megállapításáról szóló, 1992. december 17-i 92/118/EGK tanácsi irányelv II. mellékletének módosításáról

(EGT vonatkozású szöveg)

(96/340/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 96/103/EK [1] bizottsági határozattal módosított, a 89/662/EGK irányelv, illetve a kórokozók tekintetében a 90/425/EGK irányelv A. mellékletének I. pontjában felsorolt külön közösségi szabályokban megállapított állat-egészségügyi és közegészségügyi követelmények hatálya alá nem tartozó termékek Közösségen belüli kereskedelmére és a Közösségbe történő behozatalára irányadó állat-egészségügyi és közegészségügyi követelmények megállapításáról szóló, 1992. december 17-i 92/118/EGK [2] tanácsi irányelvre és különösen annak 15. cikke második albekezdésére és II. melléklet 2. fejezetére,

mivel a csigára és békacombra különös közegészségügyi feltételeket kell meghatározni annak megakadályozása céljából, hogy e termékek veszélyt jelentsenek a fogyasztók egészségére;

mivel a halászati termékek előállítására és forgalomba hozatalára vonatkozó egészségügyi feltételek megállapításáról szóló, 1991. július 22-i 91/493/EGK tanácsi rendeletben [3] foglalt bizonyos egészségügyi feltételek érvényesek a csiga és békacomb kereskedelmére is;

mivel a 91/493/EGK tanácsi irányelv halászati termékekre vonatkozó egészségügyi önellenőrzéssel kapcsolatos végrehajtási szabályainak megállapításáról szóló, 1994. május 20-i 94/356/EK [4] bizottsági határozatban található szabályok érvényesek a 92/118/EGK irányelv 4. cikk 2. pontjában említett, a csigát és békacombot előállító létesítmények által végzett egészségügyi önellenőrzésekre;

mivel a főtt csigakészítményt készételnek kell tekinteni, amelyre vonatkoznak a legutóbb a 95/68/EK irányelvvel [5] módosított, a húsipari termékek Közösségen belüli kereskedelmét érintő egészségügyi problémákról szóló, 1976. december 21-i 77/99/EGK tanácsi irányelv [6] B. melléklete IX. fejezetének rendelkezései;

mivel egyenértékű feltételeknek kell érvényesülniük a harmadik országokból behozott csigára és békacombra; mivel a 92/118/EGK irányelv 10. cikke (2) bekezdésének c) pontjában található egészségügyibizonyítvány-mintákat meg kell határozni;

mivel az e határozatban előírt intézkedések összhangban állnak az Állat-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

A 92/118/EGK irányelv II. melléklete 2. fejezete harmadik bekezdéséből a "békacomb és csiga" szavakat el kell hagyni.

2. cikk

A 92/118/EGK irányelv II. melléklete annak 3. fejezeteként e határozat mellékletével egészül ki.

3. cikk

Ez a határozat 1997. január 1-jén lép hatályba.

4. cikk

Ennek a határozatnak a tagállamok a címzettjei.

Kelt Brüsszelben, 1996. május 10-én.

a Bizottság részéről

Franz Fischler

a Bizottság tagja

[1] HL L 24., 1996.1.31., 28. o.

[2] HL L 62., 1993.3.15., 49. o.

[3] HL L 268., 1991.9.24., 15. o.

[4] HL L 156., 1994.6.23., 50. o.

[5] HL L 332., 1995.12.30., 10. o.

[6] HL L 26., 1977.1.31., 85. o.

--------------------------------------------------

MELLÉKLET

"3. FEJEZET

I. Az emberi fogyasztásra szánt csiga kereskedelmére és harmadik országból történő behozatalára vonatkozó különös közegészségügyi feltételek

A. A vadon élő állatok védelmére vonatkozó közösségi, nemzeti vagy nemzetközi rendelkezések sérelme nélkül, e fejezet alkalmazásában a "csiga" a Helix pomatia Linné, Helix aspersa Muller, Helix lucorum fajú, valamint az Achatinidae családba tartozó fajú szárazföldi haslábúakat jelenti.

B. A tagállamoknak biztosítják, hogy az emberi fogyasztásra szánt, házukból kiemelt csigák, csigakészítmények vagy konzerv technológiával tartósított csigák csak akkor kerülnek kereskedelmi forgalomba, ha azok megfelelnek az alábbi feltételeknek:

1. Olyan létesítményekből kell származniuk:

- amelyek ezen irányelv 4. cikke (2) bekezdésében foglalt követelményeknek megfelelnek,

- amelyeket az illetékes hatóság a 91/493/EGK irányelv melléklete III. és IV. fejezetének követelményeivel összhangban jóváhagyott,

- amelyek termelési körülményeit az illetékes hatóság ellenőrzi és a 91/493/EGK irányelv V. fejezete I. 3. és 5. pontjával, valamint II. 3. és 4. pontjával összhangban vizsgálja,

- amelyek egészségügyi önellenőrzéseket végeznek a Bizottság 94/356/EK határozatának előírásaival összhangban.

2. Szúrópróbaszerűen érzékszervi vizsgálatokat kell rajtuk végezni. Amennyiben a vizsgálat során megállapítható, hogy a csiga emberi fogyasztásra alkalmatlan, intézkedéseket kell hozni forgalomból történő kivonásukra és denaturálásukról úgy, hogy emberi fogyasztásra alkalmatlanná váljanak.

3. A háznélkülicsiga-hús készítése esetén

a) a termelés nagyságrendjétől függően a létesítményeknek külön helyiségeket vagy munkaterületeket kell elkülöníteniük az alábbi célokra:

- a csomagoló- és burkolóanyagok tárolására,

- az élő csigák fogadására és átmeneti tárolására,

- mosásra, forrázásra, a csigaház eltávolítására és készítésre,

- a csigaházak tárolására és – adott esetben – ezek tisztítására és kezelésére,

- adott esetben a csigahús hőkezelésére,

- a csigahús csomagolására és burkolására,

- a végtermék hűtőtárolására;

b) a csigákat forrázás előtt ellenőrizni kell. Az elpusztult csigákat tilos emberi fogyasztásra feldolgozni;

c) a csigaház eltávolítása után a készítés során eltávolított hepatopancreast nem szabad emberi fogyasztásra felhasználni.

4. Dobozolt csigakonzervek

A létesítményeknek meg kell felelniük a 91/493/EGK irányelv IV. melléklete IV. 4. pontjában rögzített feltételeknek.

5. Főtt és elkészített csigakészítmények

a) A termelés nagyságrendjétől függően a létesítményeknek külön helyiségeket vagy munkaterületeket kell elkülöníteniük az alábbi célokra:

- a házából eltávolított csigahús hűtőtárolására,

- a tisztított ház tárolására,

- az egyéb összetevők (fűszer, ízesítő anyagok) tárolására,

- a töltelék elkészítésére,

- a főzésre és hűtésre,

- a hús és töltelék csigaházba töltésére és csomagolására ellenőrzött hőmérsékletű helyiségben,

- a szükség szerinti fagyasztásra,

- a végtermék hűtőtárolására.

A termékeknek meg kell felelniük a 77/99/EGK irányelv B mellékletének IX. fejezetében meghatározott vonatkozó feltételeknek.

b) A csigaház megtöltésére szolgáló csigahúsnak a főzés előtt meg kell felelnie a háznélküli csigahúsra vonatkozó feltételeknek.

6. Mikrobiológiai ellenőrzések

Ezen irányelv 18. cikkében szabályozott eljárással összhangban mikrobiológiai feltételek – beleértve a szúrópróbaszerű mintavételi terveket és elemzési módszereket is – állapíthatók meg, amennyiben erre a közegészség védelme érdekében szükség van.

7. A csigakészítményeket a 91/493/EGK irányelv melléklete VI. és VIII. fejezetében meghatározott, megfelelő higiéniai körülmények között kell burkolni, csomagolni, tárolni és szállítani.

8. A csigák csomagolásán és burkolatán az alábbiakat tartalmazó azonosító jelölésnek kell szerepelnie:

a feladó ország neve vagy nevének rövidítése nagybetűkkel, azaz: AT, B, DK, D, EL, E, F, FI, IRL, I, L, NL, P, SE, UK, amelyet a létesítmény engedélyezési száma és a következő rövidítések valamelyike követ: CE, EC, EF, EG, EK, EY.

C. A behozatalt illetően:

1. A házából eltávolított csigahús, – főtt vagy elkészített – csigakészítmények vagy konzerv technológiával tartósított csigák csomagolását és burkolatát – el nem távolítható jelöléssel – el kell látni a származási ország nevével vagy ISO-kódjával, valamint a gyártó létesítmény engedélyezési számával.

2. Valamennyi harmadik országból származó ház nélküli csigát, csigakészítményt vagy konzerv technológiával tartósított csigát tartalmazó szállítmányt az alábbi, e határozat 10. cikke (2) bekezdésének c) pontjában meghatározott egészségügyibizonyítvány-mintának kell kísérnie.

+++++ TIFF +++++

+++++ TIFF +++++

II. Az emberi fogyasztásra szánt békacomb belsőpiaci kereskedelmére és importjára alkalmazandó különleges közegészségügyi feltételek

A. A vadon élő állatok védelmére vonatkozó közösségi, nemzeti vagy nemzetközi rendelkezések sérelme nélkül, e fejezet alkalmazásában a "békacomb" a Rana spp. (Ranidae család) fajainak az első végtag mögött keresztirányú vágással elválasztott, kibelezett és lebőrözött, friss, fagyasztott vagy feldolgozott hátsó része.

B. A tagállamok biztosítják, hogy az emberi fogyasztásra szánt békacomb csak akkor kerül kereskedelmi forgalomba, ha az megfelel az alábbi feltételeknek:

1. A békákat olyan létesítményekben kell levágni, kivéreztetni, előkészíteni és – adott esetben – hűteni, fagyasztani, feldolgozni, csomagolni és tárolni:

- amelyek ezen irányelv 4. cikke 2. pontjában leírt követelményeknek megfelelnek,

- amelyeket a 91/493/EGK irányelv melléklete III. és IV. fejezeteinek követelményeivel összhangban az illetékes hatóság jóváhagyott,

- amelyek termelési körülményeit az illetékes hatóság ellenőrzi és a 91/493/EGK irányelv V. fejezete I. 3. és 5. pontjával, valamint II. 3. és 4. pontjával összhangban vizsgálja,

- amelyek egészségügyi önellenőrzéseket végeznek a Bizottság 94/356/EK határozatának előírásaival összhangban.

2. Szúrópróbaszerűen érzékszervi vizsgálatokat kell rajtuk végezni. Amennyiben a vizsgálat során megállapítható, hogy a békacomb emberi fogyasztásra alkalmatlan, intézkedéseket kell hozni forgalomból történő kivonásukra és denaturálásukról úgy, hogy emberi fogyasztásra alkalmatlanná váljanak.

3. Ezenfelül speciális helyiséget kell elkülöníteni az élő békák átmeneti tárolására és mosására, valamint ezek vágására és kivéreztetésére. A békák leölését csak engedélyezett létesítményben történt vágással lehet elvégezni. A vágás előtt már élettelen békákat nem szabad emberi fogyasztásra elkészíteni. A speciális helyiségnek meg kell felelnie a 91/493/EGK irányelv melléklete III. I. 2. pontja követelményeinek, és azt fizikailag el kell választani az előkészítő helyiségtől.

4. Az előkészítést követően a békacombokat azonnal nagyon alaposan meg kell mosni ivóvíz minőségű folyóvízben, és azonnal le kell hűteni az olvadó jég hőmérsékletére, illetve le kell fagyasztani legalább –18 °C-ra vagy fel kell dolgozni.

5. A békacombok feldolgozását a 91/493/EGK irányelv melléklete IV. fejezetében leírt szabályoknak megfelelően kell elvégezni.

6. Mikrobiológiai ellenőrzések

Ezen irányelv 18. cikkében szabályozott eljárással összhangban mikrobiológiai feltételek – beleértve a szúrópróbaszerű mintavételi terveket és elemzési módszereket is – állapíthatók meg, amennyiben erre a közegészség védelme érdekében szükség van.

7. A békacombok elkészítését, csomagolását, szállítását és tárolását a 91/493/EGK irányelv VI. és VIII. fejezetében meghatározott megfelelő higiéniai körülmények között kell végezni.

8. A békacomb csomagolásán és burkolatán az alábbiakat tartalmazó azonosító jelölésnek kell szerepelnie:

a feladó ország neve vagy nevének rövidítése nagybetűkkel, azaz: AT, B, DK, D, EL, E, F, FI, IRL, I, L, NL, P, SE, UK, amelyet a létesítmény engedélyezési száma és a következő rövidítések valamelyike követ: CE, EC, EF, EG, EK, EY.

C. A behozatalt illetően:

1. A békacombok csomagolását és burkolatát el kell látni – el nem távolítható jelöléssel – a származási ország nevével vagy ISO-kódjával, valamint a gyártó létesítmény engedélyezési számával.

2. Valamennyi harmadik országból származó békacombot tartalmazó szállítmányt az alábbi, e határozat 10. cikke (2) bekezdésének c) pontjában meghatározott egészségügyibizonyítvány-mintának kell kísérnie."

+++++ TIFF +++++

+++++ TIFF +++++

--------------------------------------------------